विक्रम मौत मामले में पुलिस से खफा परिजनों ने लगाया जाम
कुरुक्षेत्र| नरवानाब्रांच नहर बटेड़ा हेड से रविवार को मिले गांव बारना वासी विक्रम के शव के मामले में परिजनों ग्रामीणों ने उसकी हत्या का आरोप लगाया है। साथ ही आरोपियों की गिरफ्तारी होने पर पुलिस पर ढीली कार्रवाई का आरोप लगाकर सोमवार सुबह साढ़े नौ बजे पोस्टमार्टम हाउस पर रोष जता अस्पताल के सामने सड़क पर जाम लगा दिया।
सूचना पर पुलिस मौके पर पहुंची। साथ ही डीएसपी कृष्ण कुमार मौके पर पहुंचे। डीएसपी के आराेपियों की जल्द गिरफ्तारी के आश्वासन पर ग्रामीणों ने जाम खोला। करीब आधे घंटे जाम के कारण सड़क के दोनों ओर वाहनों की कतारें लग गई।
परिजनोंका आरोप-हत्या कर शव फेंका नहर में: मृतकविक्रम के चाचा प्रेम सिंह ने बताया कि 27 फरवरी को विक्रम शादी में शामिल होने के लिए गांव हथीरा गया था। शादी में शामिल होने के बाद वह हथीरा गांव में ही एक दुकान पर चला गया, जहां उसके तीन-चार दोस्त खड़े थे। उस दिन रातभर घर पहुंचने पर उसकी तलाश शुरू की, तो अगले दिन सुबह विक्रम की मोटरसाइकिल नरवाना ब्रांच नहर पर किरमिच के नजदीक खड़ी मिली थी।
उसके बाद से ही वे नहर पर नजर रखे हुए थे। रविवार को उन्हें सूचना मिली कि करनाल के बटेड़ा हैड के पास एक युवक का शव मिला है। वे मौके पर पहुंचे और शव की शिनाख्त की। प्रेम सिंह ने बताया कि पुलिस ने शव को कब्जे में लेकर पोस्टमार्टम के लिए भेज दिया। जहां चिकित्सकों ने शव क्षत-विक्षत होने के चलते पोस्टमार्टम सोनीपत के खानपुर कलां में कराने के लिए भेजा। रविवार शाम वे पोस्टमार्टम करा शव ले आए थे। पुलिस ने शव को एलएनजेपी अस्पताल के पोस्टमार्टम रूम में रखवा दिया। प्रेम सिंह ने बताया कि जब वे सुबह शव लेने के लिए पोस्टमार्टम रूम पहुंचे तो वहां पुलिस की कार्रवाई पर ग्रामीणों ने रोष जताया। ग्रामीणों का आरोप था कि सात दिन बीतने के बाद भी पुलिस ने अभी तक इस मामले में कोई कार्रवाई नहीं की। ग्रामीणों का आरोप है कि पुलिस ने उन युवकों से भी पूछताछ नहीं की है, जिनके पास विक्रम शादी समारोह के बाद गया था।
डीएसपी के आश्वासन पर खोला जाम
परिजनआरोपियों की गिरफ्तारी की मांग पर अड़े रहे। सूचना पर मौके पर पहुंचे डीएसपी हेडक्वार्टर कृष्ण कुमार ने परिजनों ग्रामीणों को मामले में जांच कर आरोपियों की जल्द गिरफ्तारी का आश्वासन दिया। जिसपर ग्रामीण जाम खोलने पर राजी हुए।
कुरुक्षेत्र| एलएनजेपीअस्पताल के सामने जाम लगाकर प्रदर्शन करते ग्रामीण।
कुरुक्षेत्र| प्रदर्शनकर रहे लोगों से बातचीत करते डीएसपी कृष्ण कुमार अन्य।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva